Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, kontsultetan itxarote-zerrenda kontrolatze aldera Osasun Departamentuak duen kontingentzia-planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Osasun Departamentuak zer kontingentzia plan prestatu du kontsultetako itxarote-zerrenda kontrolatzeko, ikusita zerrendak azken 15 hilabeteotan okerrera egin duela? Planean jaso al da kirurgiako itxarote-zerrenda eta proba osagarrien itxarote-zerrenda kontrolatzeko neurririk?

2. Zer partidaren kargura finantzatuko dira plan horretako “aparteko lanaldiak”?

3. Zer partidaren kargura finantzatuko dira plan horretako “konpentsazio-lanaldiak”?

4. Zer partidaren kargura finantzatuko dira plan horretako “lanaldi-luzapenak”?

5. Parlamentari naizen honek jakin nahi dut zein den honako kontzeptu hauek direla-eta urtarrilaren 1etik urriaren 30era bitarte metatutako gastu erreala eta zer partidarekin finantzatu diren gastu horiek: aparteko lanaldiak, autoituntzeak, konpentsazio-lanaldiak eta lanaldi-luzapenak.

Iruñean, 2019ko urriaren 14an

Foru parlamentaria: Cristina Ibarrola Guillén